CELEX: 32012R0227
Language: hr
Date: 2012-03-15 00:00:00
Title: Provedbena uredba Komisije (EU) br. 227/2012 od 15. ožujka 2012. o odobrenju za Lactococcus lactis (NCIMB 30117) kao dodatka hrani za životinje za sve životinjske vrste  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               265
            
         32012R0227
   
               L 077/8
            
            
               SLUŽBENI LIST EUROPSKE UNIJE
            
            
               15.03.2012.
            
         
      PROVEDBENA UREDBA KOMISIJE (EU) br. 227/2012
   od 15. ožujka 2012.
   o odobrenju za Lactococcus lactis (NCIMB 30117) kao dodatka hrani za životinje za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodatka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje za Lactococcus lactis (NCIMB 30117). Tom zahtjevu su priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje za Lactococcus lactis (NCIMB 30117) kao dodatak hrani za životinje za sve životinjske vrste i njegovo svrstavanje u kategoriju dodataka hrani za životinje „Tehnološki dodaci”.
            
         
               (4)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 16. studenoga 2011. (2) da, pod predloženim uvjetima korištenja, pripravak Lactococcus lactis (NCIMB 30117) nema štetan učinak na zdravlje životinja, zdravlje ljudi ili okoliš, te da korištenje pripravka može poboljšati proizvodnju silaže od sveg krmnog bilja snižavanjem vrijednosti pH i povećavanjem očuvanja suhe tvari. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također potvrdila izvješće o analitičkoj metodi dodataka u hrani za životinje, koje je dostavio Referentni laboratorij osnovan Uredbom (EZ) br. 1831/2003.
            
         
               (5)
            
            
               Procjena za Lactococcus lactis (NCIMB 30117) pokazala je da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga korištenje ovog pripravka treba odobriti kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Tehnološki dodaci” i funkcionalnoj skupini „Dodaci za siliranje”, odobrava se kao dodatak hrani za životinje u hranidbi životinja, pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. ožujka 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  EFSA Journal 2011.; 9(12): 2448.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               CFU/kg svježeg krmiva
            
         
               Kategorija tehnoloških dodataka. Funkcionalna skupina: dodaci za siliranje
            
         
               1k2083
            
            
               —
            
            
               
                  Lactococcus lactis
               
               (NCIMB 30117)
            
            
               
                            
                        
                        
                           Sastav dodatka hrani za životinje:
                           Pripravak Lactococcus lactis (NCIMB 30117) koji sadrži najmanje 5 × 1010 CFU/g dodatka hrani za životinje
                        
                     
                            
                        
                        
                           Obilježja aktivne tvari:
                           
                              Lactococcus lactis (NCIMB 30117)
                        
                     
                            
                        
                        
                           Analitička metoda (1)
                           
                           Brojanje u dodatku hrani za životinje: metoda izlijevanja podloge uporabom agara MSR (ISO 15214)
                           Identifikacija: gel-elektroforeza u pulsirajućem polju (PFGE)
                        
                     
            
               Sve životinjske vrste
            
            
               —
            
            
               —
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa navodi se temperatura skladištenja i rok valjanosti.
                        
                     
                           2.
                        
                        
                           Minimalna doza dodatka hrani za životinje kada se ne koristi u kombinaciji s drugim mikroorganizmima kao dodacima za siliranje: 1 × 108 CFU/kg svježeg krmiva.
                        
                     
                           3.
                        
                        
                           Za sigurnost: preporučuje se upotreba zaštite za disanje i rukavica pri rukovanju.
                        
                     
            
               5. travnja 2022.
            
         
      (1)  Detalji o analitičkim metodama dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.